Ehdotus: Euroopan parlamentin ja neuvoston asetus hajautetusta yhteistyöstä annetun asetuksen (EY) N:o 1659/98 muuttamisesta ja voimassaolon jatkamisesta /* KOM/2001/0576 lopull. - COD 2001/0243 */



Virallinen lehti nro 051 E , 26/02/2002 s. 0316 - 0316



Ehdotus: EUROOPAN PARLAMENTIN JA NEUVOSTON ASETUS hajautetusta yhteistyöstä annetun asetuksen (EY) N:o 1659/98 muuttamisesta ja voimassaolon jatkamisesta (komission esittämä) PERUSTELUT Yhteisön kehitysyhteistyöpolitiikkaa koskevassa, 10. marraskuuta 2000 annetussa neuvoston ja komission julkilausumassa korostetaan sitä, miten tärkeää on, että kumppanimaat ottavat vastuun kehitysstrategioistaan ja että mahdollisimmat laajat kansankerrokset osallistuvat niiden laadintaan. Köyhyyden vähentämistavoitteelle perustuvassa politiikassa kansalaisyhteiskunnan osallistumista on tuettava, jotta saataisiin luotua oikeudenmukaisempi yhteiskunta, jossa myös köyhät pääsevät osallisiksi talouskasvun tarjoamista mahdollisuuksista ja jossa demokratia vahvistuu. Tukemalla valtiosta riippumattomien toimijoiden valmiuksien kehittämistä kumppanimaissa voidaan helpottaa niiden osallistumista kehitysstrategioista käytävään vuoropuheluun ja kehitysyhteistyöohjelmien toteutukseen. Mahdollisimman monien eri toimijoiden osallistuminen on myös yksi uuden, Cotonoussa allekirjoitetun AKT-EY-kumppanuussopimuksen [1] perusperiaatteista. [1] EYVL L 317, 15.12.2000, s. 3. Hajautettu yhteistyö on tällä hetkellä tienhaarassa. On siirryttävä kokeiluvaiheesta toimintamallin laajempaan käyttöön virallisessa kehitysyhteistyössä. On kuitenkin tärkeää säilyttää yhdessä Euroopan kehitysrahaston ja muiden, kehittyvien maiden kanssa tehtävän yhteistyön välineiden kanssa talousarvioväline lähinnä suurten muutosten vauhdittajana ja sellaisia tapauksia varten, joissa virallisella yhteistyöllä ei toistaiseksi voida merkittävällä tavalla edistää tavoitteena olevaa osallistavaa kehitystä. Tämä on linjassa budjettikohdasta B7-6430 (nykyinen B7-6002) vuonna 2000 tehdyn ulkopuolisen arvioinnin yhteydessä annettujen suositusten kanssa. Arviointi vahvisti sen, että hajautettua yhteistyötä koskeva budjettikohta on täyttänyt kokeiluvaiheen tavoitteen ja että nyt on tärkeää laajentaa toimintamallin soveltaminen muihin yhteistyövälineisiin. Tähän liittyen arvioinnissa suositellaan muutetun budjettikohdan tilapäistä säilyttämistä, koska sen avulla voidaan helpottaa ja tukea toimintamallin vakiinnuttamista. Johdonmukaisuuden lisäämiseksi budjettikohtien B7-6002 (hajautettu yhteistyö) ja B7-6000 (yhteisrahoitus valtiosta riippumattomien järjestöjen kanssa) välillä on tarkoitus selvittää mahdollisuutta vahvistaa niille yksi yhteinen oikeusperusta, jonka tavoitteena olisi kansalaisyhteiskunnan ja hajautetun yhteistyön muiden paikallistoimijoiden vahvistaminen kehitysmaissa. [2] Tällainen yksi ja yhteinen oikeusperusta voisi mahdollisesti korvata nyt voimassa olevat hajautettua yhteistyötä ja yhteisrahoitusta valtiosta riippumattomien järjestöjen kanssa koskevat asetukset2. [2] EYVL L 213, 30.7.1998, s. 1 ja 6. Alkuun on tärkeää varmistaa nykyisen talousarviovälineen jatkuvuus niin, että varataan riittävästi aikaa kaikkien asianomaisten kumppaneiden kanssa tehtävälle perusteelliselle pohdinnalle, uuden asetuksen valmistelulle ja sen hyväksymismenettelyn aloittamiselle sekä muutetun talousarviovälineen käyttöönotolle uusien strategisten suuntaviivojen perusteella. Asetusta (EY) N:o 1659/98, jossa vahvistetaan asianomaisten toimien täytäntöönpanoa koskevat yksityiskohtaiset säännöt, sovelletaan 31. joulukuuta 2001 asti; sen voimassaoloa on siis aiheellista jatkaa kahdella vuodella eli 31. joulukuuta 2003 asti. Myös rahoitusohjeen määrää on mukautettava. Nyt voimassa olevassa asetuksessa rahoitusohjeen määrä on 18 miljoonaa euroa. Liitteenä olevassa ehdotuksessa rahoitusohjeen määrä on 24 miljoonaa euroa pidennetylle ajanjaksolle 1999-2003. Määrä on perusteltavissa toisaalta tähän mennessä tehtyjen sitoumusten määrällä, joka on 10,467 miljoonaa euroa (budjettivallan käyttäjän käyttöön asettamat määrärahat), ja toisaalta sillä, että vuoden 2002 alustavan talousarvioesityksen yhteydessä on ehdotettu 7,000 miljoonan euron määrää ja samansuuruista määrä on esitettävä vuodelle 2003. Vuosille 2002 ja 2003 ehdotettua lisäystä voidaan perustella suurella rahoitustarpeella, joka on todettu viime vuosien kuluessa, jolloin budjettivallan käyttäjän myöntämät määrärahat on ylitetty selvästi. Rahoituspyyntöjen taso on myös parantunut selvästi. Komissio ehdottaa myös joitakin mukautuksia, joilla otetaan huomioon komiteoiden tehtävien painopisteen siirtyminen strategisten suuntaviivojen määrittelyyn. Näistä syistä komissio pyytää Euroopan parlamenttia ja neuvostoa antamaan liitteenä olevan asetuksen. 2001/0243 (COD) Ehdotus: EUROOPAN PARLAMENTIN JA NEUVOSTON ASETUS hajautetusta yhteistyöstä annetun asetuksen (EY) N:o 1659/98 muuttamisesta ja voimassaolon jatkamisesta EUROOPAN PARLAMENTTI ja EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 179 artiklan 1 kohdan, ottavat huomioon komission ehdotuksen [3], [3] EYVL C ... noudattavat perustamissopimuksen 251 artiklassa määrättyä menettelyä [4], [4] EYVL C ... sekä katsovat seuraavaa: (1) Hajautetusta yhteistyöstä 17 päivänä heinäkuuta 1998 annettu neuvoston asetus (EY) N:o 1659/98 [5] on voimassa 31 päivään joulukuuta 2001. [5] EYVL L 213, 30.7.1998, s. 6. (2) On tarkoituksenmukaista jatkaa asetuksen (EY) N:o 1659/98 voimassaoloa 31 päivään joulukuuta 2003 ja samanaikaisesti mukauttaa asetuksen (EY) N:o 1659/98 4 artiklan 1 kohdassa vahvistetun kokonaisrahoituksen määrää sekä sen kattamaa ajanjaksoa. (3) Näin ollen asetus (EY) N:o 1659/98 on syytä muuttaa, OVAT ANTANEET TÄMÄN ASETUKSEN: 1 artikla Muutetaan asetus (EY) N:o 1659/98 seuraavasti: 1. Korvataan 4 artiklan 1 kohta seuraavasti: "1. Yhteisö rahoittaa 1 artiklassa tarkoitetut toimet viiden vuoden ajan (1999-2003). Ohjelman toteuttamiseen varattu kokonaisrahoitus vuosiksi 1999-2003 on 24 miljoonaa euroa. Budjettivallan käyttäjä päättää vuosittaisista määrärahoista rahoitusnäkymien rajoissa.". 2. Korvataan 9 artikla seuraavasti: "1. Komissio vahvistaa kahden vuoden välein 8 artiklan 2 ja 3 kohdassa tarkoitettua menettelyä noudattaen seuraavina vuosina toteutettavia toimia koskevat strategiset suuntaviivat ja ensisijaiset tavoitteet. Se tiedottaa asiasta Euroopan parlamentille. 2. Tämän asetuksen nojalla annettava apu suunnitellaan mahdollisimman täydentäväksi ja yhtenäiseksi muista yhteisön kehitysyhteistyövälineistä annettavan avun ja erityisesti asianomaisia maita tai alueita koskevan kehitysstrategian kanssa.". 3. Korvataan 10 artiklan ensimmäinen ja toinen kohta seuraavasti: "Komissio esittää kehitysyhteistyöpolitiikan täytäntöönpanosta neuvostolle ja Euroopan parlamentille annettavan vuosikertomuksen yhteydessä yhteenvedon varainhoitovuoden aikana rahoitetuista toimista sekä arvion tämän asetuksen täytäntöönpanosta ja antaa tietoja niistä hajautetun yhteistyön toimijoista, joiden kanssa sopimukset on tehty.". 4. Korvataan 12 artikla seuraavasti: "Komissio esittää viimeistään kahdeksan kuukautta ennen tämän asetuksen voimassaolon päättymistä Euroopan parlamentille ja neuvostolle yhteisön tämän asetuksen mukaisesti rahoittamista toimista kokonaisarvion, johon se voi liittää ehdotuksia tämän asetuksen jatkosta.". 5. Korvataan 13 artiklan toinen kohta seuraavasti: "Sitä sovelletaan 31 päivään joulukuuta 2003.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...]. Euroopan parlamentin puolesta Neuvoston puolesta Puhemies Puheenjohtaja SÄÄDÖKSEEN LIITTYVÄ RAHOITUSSELVITYS Politiikan ala(t): Kehitysyhteistyö ja suhteet AKT-maiden kanssa Toiminnan ala(t): 6803 - Kehitysyhteistyöpolitiikka ja alakohtaiset strategiat Toimenpiteen nimi: hajautettu yhteistyö 1. BUDJETTIKOHTA/-KOHDAT B7-6002 - Hajautettu yhteistyö 2. KOKONAISNUMEROTIEDOT 2.1 Toimenpiteen kokonaismääräraha (B osa): 14 miljoonaa euroa maksusitoumusmäärärahoina 2.2 Soveltamisjakso: 2002-2003 2.3 Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) Miljoonaa euroa (3 desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstömenojen ja muiden hallinnosta johtuvien menojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelman rahoitussuunnittelun ja rahoitusnäkymien kanssa [x] Ehdotus on ohjelman rahoituksesta tehdyn suunnitelman mukainen. [...] Ehdotus edellyttää rahoitusnäkymien kyseisen otsakkeen muuttamista, [...] ja tämä saattaa edellyttää toimielinten sopimuksen määräysten soveltamista. 2.5 Vaikutus tuloihin [6] [6] Ks. lisätietoja erillisestä selittävästä huomautuksesta. [x] Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI [...] Vaikuttaa tuloihin seuraavasti: Huom. Tuloihin kohdistuvien vaikutusten laskutapaa koskevat täsmennykset ja huomautukset on liitettävä tähän rahoitusselvitykseen erillisellä lehdellä. Miljoonaa euroa (yhden desimaalin tarkkuudella) >TAULUKON PAIKKA> 3. BUDJETTITIEDOT >TAULUKON PAIKKA> 4. OIKEUSPERUSTA Asetus (EY) N:o 1659/98 (voimassaoloa jatkettava) 5. KUVAUS JA PERUSTELUT 5.1 Yhteisön toiminnan tarve [7] [7] Ks. lisätietoja erillisestä selittävästä huomautuksesta. 5.1.1 Toiminnan tavoitteet Hajautettua yhteistyötä koskevan budjettikohdan B7-6002 (entinen B7-6430) tarkoituksena on tukea yhteisön ja kehitysmaiden hajautetun yhteistyön toimijoiden toteuttamia kestävän kehityksen toimia ja aloitteita erityisesti seuraavien edistämiseksi: - osallistava kehitys, joka vastaa kehitysmaiden väestön tarpeisiin ja aloitteisiin, - kansalaisyhteiskunnan monipuolistaminen ja vahvistaminen sekä demokratian tukeminen näissä maissa, - yhteisön ja kehitysmaiden hajautetun yhteistyön toimijoiden kannustaminen toimimaan rakenneohjelmien yhteydessä asetettujen tavoitteiden saavuttamiseksi. Kyseessä on yksinomaan olemassa olevan budjettikohdan oikeusperustan voimassaolon jatkaminen kahdella vuodella. 5.1.2 Ennakkoarviointiin liittyvät toimenpiteet / 5.1.3 Jälkiarvioinnin perusteella toteutetut toimenpiteet Ulkopuolinen arviointi tehtiin vuonna 2000. Keskeisimmät päätelmät ja opetukset voidaan tiivistää seuraavasti: Budjettikohta on täyttänyt tehtävänsä kokeiluvaiheessa mutta ei enää vastaa hajautetun yhteistyön kasvaneita haasteita. Valtiosta riippumattomien toimijoiden nykyistä tiiviimpi osallistuminen kehitysyhteistyöhön on sittemmin vahvistettu poliittisella tasolla tärkeäksi. Nyt on aika siirtyä toimintamallin laajempaan käyttöön lähinnä virallisessa kehitysyhteistyössä. Tästä aiheutuu tiettyjä seurauksia eurooppalaiselle yhteistyölle, koska hajautetun yhteistyön laaja-alaisempi toteutus riippuu EKR-, ALA-, MEDA- ja Tacis-varojen käytöstä sekä aluksi myös vuoropuhelun laajentamisesta ottamalla mukaan hajautetun yhteistyön toimijat Cotonoun sopimuksessa ensisijaiseksi asetetun yhteistyön kumppaneina. Kaikki tämän mittavan muutoksen edellytykset eivät kuitenkaan vielä täyty, ja monissa yksittäistapauksissa virallinen yhteistyö ei vielä edistä merkittävällä tavalla tavoitteena olevaa osallistavaa kehitystä. Samanaikaisesti kehitys edellyttää mukautetun budjettikohdan tilapäistä säilyttämistä niin, että tavoitteena on eurooppalaisen yhteistyön laadun parantaminen ja tämän mittavan muutoksen liikkeelle paneminen; samalla on otettava huomioon tulevien vuosien vaihtoehtoiset rahoitusratkaisut. Komissio toimittaa parlamentille ja neuvostolle ennen vuoden 2003 päättymistä kokonaisarvion yhteisön tämän asetuksen nojalla rahoittamista toimista. Arvioon liitetään ehdotuksia voimassa olevan, budjettikohdan B7-6002 kattavan asetuksen jatkosta. 5.2 Suunnitellut toimet ja rahoitustukea koskevat yksityiskohtaiset säännöt Budjettikohdasta on mahdollista (yhteis)rahoittaa avustusten muodossa yksittäisiä kehitystoimia, joita yhteisön ja kehitysmaiden hajautetun yhteistyön toimijat itse ehdottavat. EU:n rahoitusosuus kattaa periaatteessa 80 prosenttia kokonaiskustannuksista. Poikkeuksellisissa ja perustelluissa tapauksissa rahoitus voi kuitenkin olla sataprosenttista. 5.3 Täytäntöönpanoa koskevat yksityiskohtaiset säännöt Henkilöstösääntöjen alainen komission henkilöstö hallinnoi suoraan täytäntöönpanoa. 6. RAHOITUSVAIKUTUKSET 6.1 Kokonaisrahoitusvaikutus, B osa (koko ohjelmakaudeksi) (Oheisessa taulukossa ilmoitettujen kokonaismäärien laskutapa on selitettävä taulukossa 6.2 esitetyn jaottelun avulla). 6.1.1 Rahoitustuki Maksusitoumusmäärärahat (miljoonaa euroa, 3 desimaalin tarkkuudella) >TAULUKON PAIKKA> 6.2 Toimenpidekohtainen kustannuslaskelma, B osa (koko ohjelmakaudeksi) [8] [8] Ks. lisätietoja erillisestä selittävästä huomautuksesta. (Jos toimia on useita, on ilmoitettava kuhunkin toimeen kuuluvia konkreettisia toimenpiteitä koskevat tarkat tiedot suoritteiden laajuuden ja kustannusten arviointia varten.) Maksusitoumusmäärärahat (miljoonaa euroa, 3 desimaalin tarkkuudella) >TAULUKON PAIKKA> (Laskutapa on tarvittaessa selitettävä.) 7. VAIKUTUKSET HENKILÖSTÖÖN JA HALLINNOSTA JOHTUVIIN MENOIHIN 7.1 Vaikutus henkilöstöön >TAULUKON PAIKKA> 7.2 Henkilöstön käytön taloudellinen kokonaisvaikutus >TAULUKON PAIKKA> Määrät vastaavat 12 kuukauden kokonaismenoja. 7.3 Muut toimesta aiheutuvat hallintomenot >TAULUKON PAIKKA> Määrät vastaavat toimenpiteestä aiheutuvia kokonaismenoja 12 kuukauden ajalta. (1) Mainittava komitean tyyppi sekä ryhmä, johon se kuuluu. I Vuodessa yhteensä (7.2 + 7.3) II Toimenpiteen kesto III Toimenpiteen kokonaiskustannukset (I x II) // euroina vuosina euroina (Arvioidessaan toimenpiteeseen tarvittavia hallinnollisia ja henkilöresursseja pääosastojen/yksiköiden on otettava huomioon alustavasta talousarvioesityksestä käydyissä periaatekeskusteluissa ja sitä hyväksyttäessä tehdyt komission päätökset. Tämä tarkoittaa sitä, että pääosastojen on osoitettava, että henkilöstötarpeet voidaan täyttää alustavan talousarvioesityksen hyväksymisen yhteydessä määrätyn alustavan määrärahajaottelun asettamissa rajoissa. Jos tässä tarkoitettuja toimenpiteitä ei ole poikkeuksellisesti voitu ennakoida alustavaa talousarvioesitystä laadittaessa, komissiota on pyydettävä päättämään, voidaanko ehdotetun toimenpiteen toteuttaminen hyväksyä ja jos, niin miten: alustavaa määrärahajaottelua muuttamalla, määrärahojen tapauskohtaisella uudelleenjaolla, korjaavalla ja täydentävällä talousarviolla vai talousarvioesitykseen tehtävällä oikaisukirjelmällä.) 8. SEURANTA JA ARVIOINTI 8.1 Seurantajärjestelmä Sen jälkeen, kun komission yksiköt ovat hyväksyneet hankkeet, hajautetun toiminnan tahot panevat ne täytäntöön komission yksiköiden (EuropeAid) ja asianomaisissa kehitysmaissa sijaitsevien lähetystöjen valvonnassa. 8.2 Arvioinnin yksityiskohtaiset säännöt ja arviointiväli Ennen vuoden 2003 loppumista on tarkoitus tehdä toimintaehdotuksia uusiin strategisiin suuntaviivoihin perustuvan, muutetun talousarviovälineen käyttöönotosta vuonna 2000 tehdyn ulkopuolisen arvioinnin päätelmät ja suositukset huomioon ottaen. (Toimenpiteelle asetettujen tavoitteiden saavuttamisen toteamiseksi suoritettaville väli- ja jälkiarvioinneille on vahvistettava aikataulu ja niitä koskevat yksityiskohtaiset säännöt. Monivuotiset ohjelmat on arvioitava perusteellisesti ainakin kerran ohjelman elinkaaren aikana. Muista toiminnoista suoritetaan jälki- tai väliarviointi vähintään kuuden vuoden välein.) 9. PETOSTEN TORJUNTATOIMET EuropeAid vastaa sopimusten ja maksujen hallinnollisesta seurannasta. Komission yksiköt ja lähetystöt valvovat hankkeiden täytäntöönpanoa niiden elinkaaren kaikissa aiheissa (valinta, sopimusten teko ja täytäntöönpano, maksut). Valvonnassa kiinnitetään huomiota sopimusvelvoitteisiin sekä kustannusvaikuttavuusanalyysin ja moitteettoman varainhoidon periaatteisiin. Lisäksi EuropeAid, PO Audit ja tilintarkastustuomioistuin tekevät budjettikohdan ja toimien asianmukaisen täytäntöönpanon perusteella sallittuihin menoihin liittyviä tilintarkastuksia ja muita tarkastuksia, myös paikalla.